CELEX: 22013D0044
Language: lt
Date: 1363305600000
Title: 2013 m. kovo 15 d. EEE jungtinio komiteto sprendimas Nr. 44/2013, kuriuo iš dalies keičiamas EEE susitarimo XX priedas (Aplinka)

29.8.2013   
            
            
               LT
            
            
               Europos Sąjungos oficialusis leidinys
            
            
               L 231/18
            
         EEE JUNGTINIO KOMITETO SPRENDIMAS
   Nr. 44/2013
   2013 m. kovo 15 d.
   kuriuo iš dalies keičiamas EEE susitarimo XX priedas (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               2012 m. lapkričio 14 d. Komisijos sprendimas 2012/720/ES dėl ES ekologinio ženklo suteikimo pramoninėse ir įstaigų automatinėse indaplovėse naudojamiems plovikliams ekologinių kriterijų nustatymo (1) turi būti įtrauktas į EEE susitarimą;
            
         
               (2)
            
            
               2012 m. lapkričio 14 d. Komisijos sprendimas 2012/721/ES dėl ES ekologinio ženklo suteikimo pramonėje ir įstaigose naudojamiems skalbikliams ekologinių kriterijų nustatymo (2) turi būti įtrauktas į EEE susitarimą;
            
         
               (3)
            
            
               todėl EEE susitarimo XX priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XX priede po 2zf punkto (Komisijos sprendimas 2012/481/ES) įterpiami šie punktai:
   
               „2zg.
            
            
               
                  32012 D 0720: 2012 m. lapkričio 14 d. Komisijos sprendimas 2012/720/ES dėl ES ekologinio ženklo suteikimo pramoninėse ir įstaigų automatinėse indaplovėse naudojamiems plovikliams ekologinių kriterijų nustatymo (OL L 326, 2012 11 24, p. 25).
            
         
               2zh.
            
            
               
                  32012 D 0721: 2012 m. lapkričio 14 d. Komisijos sprendimas 2012/721/ES dėl ES ekologinio ženklo suteikimo pramonėje ir įstaigose naudojamiems skalbikliams ekologinių kriterijų nustatymo (OL L 326, 2012 11 24, p. 38).“
            
         2 straipsnis
   
      Europos Sąjungos oficialiojo leidinio EEE priede skelbtini sprendimų 2012/720/ES ir 2012/721/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2013 m. kovo 16 d., jei pateikti visi pranešimai pagal EEE susitarimo 103 straipsnio 1 dalį (3), arba 2012 m. spalio 26 d. EEE jungtinio komiteto sprendimo Nr. 200/2012 įsigaliojimo dieną (4), iš šių datų pasirenkama vėlesnė.
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. kovo 15 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 326, 2012 11 24, p. 25.
   
      (2)  OL L 326, 2012 11 24, p. 38.
   
      (3)  Konstitucinių reikalavimų nenurodyta.
   
      (4)  OL L 21, 2013 1 24, p. 50.